ཧརཏིསྶ།
༄༅། །ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་
པར་རྟོགས་པའི་རྒྱན་གྱི་འགྲེལ་པ་བློ་གསལ་ངག་གི་པད་མོ་
བཞད་པའི་ལེགས་བཤད་རྟ་ལྗང་དབང་པོ་
ཞེས་བྱ་བ་བཞུགས་སོ། །
དང་པོ། ཀླད་ཀྱི་དོན་བཤད་པ།
༄༅། མུ ནཱི ནྡྲ སཱུ རླ བྷཱ སེན། །
བྷཱ
ཐུབ་དབང་ཉི་མའི་སྣང་བ་ཡིས།
ཏྲི གོ ལ ཊཱི ཀུ བཾ སྨི ཏ། །
ས་གསུམ་ཤིས་པའི་ཨུཏྤལ་འཛུམ། །
མ ར བ ཀྲྀ ཀུ ནྡཾ ག ནཾ།
བདུད་ཀྱི་བཞིན་རས་ཀུན་དའི་ཚལ། །
ཙཱ ར ཧཱ ནི པདཾཛུཧཱ།
གཟི་བརྗིད་ཉམས་པའི་གོ་འཕང་བྱིན། །
སྡེབ་སྦྱོར་གངྒའི་ལྷ་མོའི་འཛུམ། །ལམ་གསུམ་ཉིད་དུ་འོང་བ་ན། །དཔྱོད་ལྡན་ཉི་ཟླ་རེས་མོས་སུ། །
,,::
-1-

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
གཟིགས་མོར་ཕྱོགས་འདིར་ཡང་ཡང་འཁོར། །སྡེབ་སྦྱོར་ཉི་མའི་འོད་སྣང་གིས། །སྐྱོང་བའི་ཚིགས་བཅད་
པདྨོའི་ཁ། །གསར་དུ་བྱེ་བ་ལྟ་བུའི་ནང་། །ཚིག་རྒྱན་བུང་བའི་གླུ་དབྱངས་སྙན། །རྣམ་དཔྱོད་སྣང་བ་དཀར་པོ་
ཡིས། །སྡེབ་ལེགས་སྦྱོར་བའི་པདྨོ་དང༌། །ཚིག་རྒྱན་ཀུ་མུད་ལྷན་ཅིག་དར། །ཉི་ཟླའི་བྱེད་ལས་འགོག་པ་
བྱུང་། །ལེགས་སྦྱར་དམར་མདངས་མཁུར་ཚོས་སུ། །འཕོས་པའི་སྡེབ་སྦྱོར་ཡིད་འཕྲོག་མ། །བློ་གསལ་རྒྱལ་
སྲས་གཞོན་ནུ་ཡི། །རྣམ་འབྱེད་གྲོགས་སུ་ད་ལོངས་ཤིག །
སྐུ་དང་ཡེ་ཤེས་གཉིས་སུ་མེད་པའི་ཟག་བྲལ་ཉི་མའི་ལང་ཚོ་ཡིས། །ཆུ་སྲིན་
རྒྱལ་མཚན་སྙིང་གི་གང་བུ་བཟོད་མེད་མྱ་ངན་ཆུར་ཞུ་ཡང་། །སྐལ་བཟང་གདུལ་
བྱའི་གེ་སར་རྒྱལ་མཚན་རྣམ་གྲོལ་བདུད་རྩིས་གཏམས་པའི་དཔྱིད། །རྒྱལ་ཡུམ་
ནམ་མཁའི་ནོར་བུའི་སྣང་བས་ས་གསུམ་ཤིས་པ་བསྒྲུབ་གྱུར་ཅིག །མདོ་སྡེའི་རྒྱན་
བཟང་ལོ་འདབ་སྟུག་པོ་ལྷབ་ལྷུབ་དར་གྱི་ཤམ་བུ་ལ། །མངོན་པར་རྟོགས་པའི་མེ་
ཏོག་རྒྱན་ཕྲེང་སྤེལ་ལེགས་ནོར་བུའི་དོ་ཤལ་གྱུར། །འབྱེད་གཉིས་ཉི་ཟླ་རྩེ་མོ་ལ་
ཤར་ཡིད་བཞིན་ཏོག་གིས་དགོས་འདོད་སྩོལ། །
རྒྱུད་བླའི་སྙེ་མ་གཡེར་ཁའི་ཕྲེང་ལྡན་བྱམས་མགོན་དཔག་བསམ་རྒྱལ་མཚན་
རྒྱལ། །གཟུགས་ཅན་གྱི་གཟུགས་ཅན་འཕར་མ་ཡིད་འཕྲོག་པ་འཛམ་བུ་རྐང་འཐུང་ལྗོན་པས་
མཚོན་པའི་གླིང་གི་དམ་པར་ཀུན་མཁྱེན་ཆོས། །སྣང་བྱེད་མཁས་གྲུབ་ཡོངས་ཀྱི་
གཙུག་ཏོར་དབང་སྔོན་ཞུན་མར་འཁྱིལ་བའི་རྫིང་། །རྣམ་དཔྱོད་དཔྱིད་ཀྱི་དཔལ་
མོས་བཟུང་བའི་ལེགས་བཤད་པུཎྜ་རི་ཀའི་ཕྲེང༌། །ངལ་བསོར་བརྟེན་པའི་འཕགས་
སེང་རྣམ་གཉིས་སྟུག་པོའི་རལ་ཀླུང་གསེབ་འདིར་སྤྱོན། །ཀེ་ལ་ཤ་རིར་ལུང་རྟོགས་
བསྟན་པ་ཉིན་མོར་བྱེད་པའི་དཔལ་འཛིན་ཞིང་། །ཇི་སྙེད་གཟིགས་པའི་འོད་སྟོང་
འབར་བས་མུན་པའི་བརྟུལ་ཞུགས་འཆང་རྣམས་ཀྱང་། །སྣང་བ་དམ་པའི་གོ་འཕང་
-2-

ཤེས་ཕྱིན་མངོན་པར་རྟོགས་པའི་རྒྱན་གྱི་འགྲེལ་པ་ལེགས་བཤད་རྟ་ལྗང་དབང་པོ་ཞེས་བྱ་བ་བཞུགས།
ལ་སྦྱོར་དཀར་པོ་རྣམ་གསུམ་འཕགས་པའི་ཞབས། །ཟབ་དོན་སྙིང་པོའི་ཤིང་རྟ་
རྣམས་ཀྱིས་བསམ་ཀུན་འགྲུབ་པའི་མེ་ཏོག་སྩོལ། །བསིལ་ལྡན་འཆི་མེད་ལམ་གྱི་
སྐྱེད་ཚལ་ལེགས་བཤད་ཕྱོགས་རེའི་འོད་འབྱིན་པའི། །མཁས་མང་རྒྱུ་སྐར་མེ་ཏོག་
ཕྲེང་བ་མངོན་པར་བཀྲ་བའི་ལྡིང་ཁང་ནས། །མཁས་ཚུལ་གསུམ་གྱི་སྣང་བ་དཀར་
པོས་ཡོངས་རྫོགས་བསྟན་པའི་མཁར་ཁྱབ་པ། །འཁོན་རིགས་པཎ་ཆེན་མཚན་
མོའི་མགོན་པོ་དད་གསུམ་བདེ་འབྱུང་རལ་པས་ལེན། །གཟུགས་ཅན་གྱི་གཟུགས་ཅན་
འཕར་མ། ལྷ་མིའི་སྟོན་པས་ལེགས་པར་གདམས་པའི་སྤྲིན་བྲལ་ཉི་མའི་འོད་ཟེར་
གྱིས། །རྨད་བྱུང་སྤོབས་པའི་གུར་གུམ་གཞོན་ནུ་མཚར་སྡུག་རྫོགས་པའི་ལྡིང་ཁང་
ནས། །ལེགས་བཤད་ཁུ་བྱུག་མགྲིན་པའི་རོལ་མོས་རྣ་བའི་བཅུད་ལེན་རྒྱས་པའི་
དཔྱིད། །ཀུན་མཁྱེན་གཉིས་པ་སངས་རྒྱས་དཔ༵ལ་ཞེས་གྲགས་པའི་རི་མོ་ཕྱོགས་
སུ་རིང༌། །ཚོགས་གཉིས་ཟླ་བའི་མ་མ་ལས་འཁྲུངས་ལུང་རིགས་འོད་དཀར་འབུམ་
འཁྱིལ་ཞིང་། །སྒྲུབ་དང་སུན་འབྱིན་སྤོབས་པའི་ཟེར་གྱིས་ཕྱོགས་ཀྱི་མུན་པའི་གོ་
སྐབས་འཕྲོག །རིགས་གྲོལ་བརྒྱད་ལྡན་བདུད་རྩིས་ཉེར་གཏམས་བློ་གསལ་ལེགས་
བྲིས་ལམ་གྱི་རྒྱན། །རོང་སྟོན་སྨྲ་བའི་ཟླ་བ་གཞོན་ནུས་ཤིས་པའི་སྣང་བ་སྦྱིན་
གྱུར་ཅིག །ལོག་རྟོག་རླུང་ཐོབ་པར་ལྡན་སྤུན་གྱིས་མངོན་པར་བཤམས་པའི་ཉེས་
བཤད་འཕྲུལ། །ལུང་དང་རིགས་པའི་དྲང་སྲོང་ཧུབ་ཀྱིས་མིང་གི་ལྷག་མར་བྱས་
པའི་མཐུས། །གྲངས་མེད་ཤེས་བྱའི་ཆུ་ཀླུང་ཇི་སྙེད་བཏུང་བའི་སྤོབས་པ་མཆོག་
བརྙེས་ཏེ། །ཟབ་དོན་ལེགས་བཤད་རྒྱུན་བཟང་འབེབས་མཛད་གོ་རམས་མཁས་
པའི་དབ༵ང་པོ་རྒྱལ། །ངག་གི་དབང་པོའི་གསང་གསུམ་མི་ཟད་རྒྱན་གྱི་འཁོར་ལོའི་
སྣང་བ་ཡིས། །བློ་གྲོས་འདབ་སྟོང་ཁོང་ནས་འཛུམ་དབུས་ལེགས་བཤད་རྐང་དྲུག་
-3-

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
དབྱངས་སྙན་འཇོ། །གཞན་ཕན་རྒྱ་མཚོར་དགྱེས་དགུར་རོལ་ཡང་ཁམས་གསུམ་
ཉེས་པའི་འདམ་ལས་བརྒལ། །སྙིང་རྗེའི་དྲི་བསུང་མངར་པོ་འཕྲོ་བ་སྐྱེ་བའི་ཕྲེང་
བར་ཐོད་དུ་བཅིངས། །འཁོར་ལོ་བར་པའི་སྦས་དོན་ཟབ་མོ་ལེགས་བྲིས་གཞོན་
ནུའི་བཏུང་བའི་བཅུད། །མྱོང་རློམ་རོ་འཛིན་མངོན་པར་གཡོས་ཀྱང་སྲོག་གི་ཟུངས་
སུ་མ་ལོན་ཚེ། །རྨད་བྱུང་ལེགས་བཤད་ཟླ་སྣང་དཀར་པོས་ངག་གི་འདབ་སྟོང་
དབ༵ང་པོ་དང་། །ཤེས་རབ་ནང་གི་ཆུ་གཏེར་རྒྱས་མཛད་དྲིན་ཆེན་བླ་མ་གཙུག་གིས་
བསྟེན། །ཟབ་རྒྱས་གདམས་པའི་ལེགས་གསུང་མཐོ་རིས་ཀླུང་། །ཐོས་བསམ་
རལ་པའི་ཁུར་ཆེན་གྱིས་འཐུང་ནས། །ལེགས་བཤད་ཡན་ལག་བརྒྱད་པའི་རྒྱུན་
བཟང་འདི། །ལྷག་བསམ་སྐལ་ལྡན་ཤིང་རྟས་ཕྱོགས་འདིར་དྲངས། །བློ་གསལ་
ལེགས་བྲིས་གཞོན་ནུ་ཡི། །གཙུག་རྒྱན་ནོར་བུའི་གདེངས་ཀའི་རྩེར། །བློ་གྲོས་
ཕྲེང་རྒྱུད་མཁན་པོ་ཡིས། །ལེགས་བཤད་པདྨའི་ཕྲེང་བ་བསྡེབས། །
ཞེས་མཆོད་པར་བརྗོད་པ་དང་། རྩོམ་པར་དམ་བཅའ་བའི་ཕྲེང་བ་དཔལ་
ལྡན་དནྜིའི་ཞབས་ཀྱི་རྗེས་སུ་འབྲང་སྟེ་ཀུན་དགའ་ཁོང་ནས་དགོད་པའི་སྙན་ངག་
གི་འཛུམ་ཟེར་དཀར་པོས་ལམ་ནས་དྲངས་པ་ཉུང་ངུ་ཞིག་གིས་མདུན་བསུས་ཏེ་
སྐབས་སུ་བབས་པའི་གླེང་བ་ནི། དེ་ཡང་བདག་ཅག་གི་སྟོན་པ་མཉམ་མེད་ཐུབ་
པའི་དབང་པོས་གདུལ་བྱ་རྣམས་ཀྱི་བློའི་རིམ་པ་དང་འཚམས་པར་ཆོས་ཀྱི་འཁོར་
ལོ་བསམ་གྱིས་མི་ཁྱབ་པ་བསྐོར་བའི་སྙིང་པོར་གྱུར་པ་ནི་ཤེས་རབ་ཀྱི་ཕ་རོལ་ཏུ་
ཕྱིན་པ་ཡིན་ལ། དེའི་དོན་ནི་རྣམ་པ་གཉིས་ཏེ། དངོས་བསྟན་སྟོང་ཉིད་ཀྱི་རིམ་པ་
དང་། སྦས་དོན་མངོན་པར་རྟོགས་པའི་རིམ་པའོ། །དང་པོ་ནི། འཕགས་པ་ཀླུ་
སྒྲུབ་ཀྱི་དབུ་མ་རིགས་པའི་ཚོགས་ཀྱིས་གསལ་བར་བསྟན་པ་ཡིན་ལ། གཉིས་པ་
-4-

ཤེས་ཕྱིན་མངོན་པར་རྟོགས་པའི་རྒྱན་གྱི་འགྲེལ་པ་ལེགས་བཤད་རྟ་ལྗང་དབང་པོ་ཞེས་བྱ་བ་བཞུགས།
ནི། འཕགས་པ་བྱམས་པས་ཡུལ་སྟོང་པ་ཉིད་དང་སྦྱར་ནས་བསྟན་པའི་ཡུལ་ཅན་
མངོན་པར་བསྟན་འགྱུར་གྱི་ཤེར་ཕྱིན་སྐོར་ལས་ལ་པའི་ནང་དུ་ཡོད། རྟོགས་པའི་རིམ་པའོ། །
དགོངས་འགྲེལ་གྱི་བསྟན་བཅོས་འདི་གཉིས་ལ་ཤིང་རྟའི་སྲོལ་འབྱེད་རྣམ་པ་གཉིས་
སུ་གྲགས་པ་ཡིན་ཏེ། གཞན་རྣམས་འདི་ལ་བརྟེན་ནས་འཇུག་དགོས་པའི་ཕྱིར་རོ།།
དེའི་ནང་ནས་བཤད་བྱའི་བསྟན་བཅོས་དངོས་འདི་ཉིད་འཕགས་པ་ཐོགས་མེད་
ཀྱིས་རྒྱལ་བ་མ་ཕམ་པ་ལས་དངོས་སུ་གསན་ནས་མདོ་དང་རྒྱན་སྦྱར་བའི་འགྲེལ་
པ་དེ་ཉིད་རྣམ་ངེས་མཛད། དབྱིག་གཉེན་གྱིས་ཉི་ཁྲི་དང་རྒྱན་སྦྱར་ཏེ་སེམས་ཙམ་
རྣམ་རིག་ལུགས་སུ་བཀྲལ་བ་ཉི་ཁྲི་གཞུང་འགྲེལ་འདི་བོད་དུ་མ་འགྱུར་བ་བཞེད་ཅིང་ཁ་ཅིག་
གིས་དབྱིག་གཉེན་གྱིས་མཛད་པའི་ཡུམ་གྱི་འགྲེལ་པ་གནོད་འཇོམས་དེ་ཡིན་པར་གསུངས་སོ། །མཛད།
སློབ་དཔོན་དེ་གཉིས་ཀས་མདོ་དང་རྒྱན་མ་སྦྱར་བར་གྲགས་ནའང༌། རང་ལུགས་
ལ་སྦྱར་བར་
བར་འདོད་པ་ཉིད་ལེགས་པར་རོང་སྟོན་ཆེན་པོས་གསུངས། དེ་རྗེས་སུ་
སློབ་དཔོན་སངས་རྒྱས་འབངས་ཀྱི་ཚ་བོ་འཕགས་པ་རྣམ་གྲོལ་སྡེས་ཉི་ཁྲི་དང་
རྒྱན་སྦྱར་ཏེ་དབུ་མ་ལུགས་སུ་བཀྲལ་བའི་ཉི་ཁྲི་སྣང་བ་པོད་གཅིག་ཤེར་ཕྱིན་ཀ་པ་མཛད།
དེའི་སློབ་མ་བཙུན་པ་རྣམ་གྲོལ་སྡེས་ཉི་ཁྲི་དང་རྒྱན་སྦྱར་བ་ཉི་ཁྲི་རྣམ་བཤད་པོད་
གཅིག་འདི་ལ་ཤོ་ལོ་ལྔ་སྟོང་བཞི་བརྒྱ་ཡོད་དོ། །ཤེར་ཕྱིན་ཁ་པ་མཛད། སློབ་དཔོན་སེང་གེ་བཟང་
པོས་ཉི་ཁྲི་དང་རྒྱན་སྦྱར་བ་ཉི་ཁྲི་ལེ་བརྒྱད་མ་པོད་གསུམ་སྟེ་ཤེར་ཕྱིན་ག་ང་ཅ་གསུམ་བརྒྱད་
སྟོང་པ་དང་སྦྱར་བ་རྒྱན་གྱི་སྣང་བའམ་བརྒྱད་སྟོང་འགྲེལ་ཆེན་དུ་གྲགས་པ་པོད་
གཅིག་སྟེ་ཤེར་ཕྱིན་ཆ་པ་ཡུམ་གསུམ་ཆར་དང་སྦྱར་བ་དོན་གསལ་ཕོད་ཕྱེད་ཙམ་རྣམས་
མཛད། སེང་བཟང་གི་འགྲེལ་པ་གསུམ་པོ་དེ་ཡང་། དང་པོ་ལེ་བརྒྱད་མ་རྩོམ་
པའི་སྐབས་སུ་བློ་གྲོས་ཀྱི་ནུས་པ་མ་རྫོགས་པས་རང་གི་བཞེད་པ་མ་བསྲེས་པ་
་་་
-5.

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
འཕགས་པ་རྣམ་གྲོལ་སྡེས་ཉི་ཁྲི་སྣང་བའི་དགོངས་པ་སོར་བཞག་བྱས་པ་དང་།
གཉིས་པ་བརྒྱད་སྟོང་འགྲེལ་ཆེན་རྩོམ་པའི་སྐབས་སུ་བློ་གྲོས་ཀྱི་ནུས་པ་ཅུང་ཟད་
རྫོགས་ནས་རང་གི་བཞེད་པ་ཅུང་ཟད་བསྲེས་པ་དང་། གསུམ་པ་དོན་གསལ་རྩོམ་
པའི་སྐབས་སུ་བློ་གྲོས་ཀྱི་ནུས་པ་ཤིན་ཏུ་རྫོགས་པས་ཕལ་ཆེར་རང་བཞེད་བསྲེས་
པའོ། །གསུམ་པོ་དེའི་སྟེང་དུ་རྒྱན་སྡུད་པ་དང་སྦྱར་བ་རྟོགས་པ་སླ་བའམ་སྡུད་
འགྲེལ་གསར་མ་ཞེས་གྲགས་པ་འདི་གཉིས་ཤེར་ཕྱིན་ཇ་པའི་སྟོད་ན་བཞུགས་དང་ཤེར་ཕྱིན་
སྒོམ་པ་སྟེ་ལྔའོ། །
སློབ་དཔོན་སངས་རྒྱས་ཡེ་ཤེས་ཞབས་ཀྱིས་རྒྱན་མདོ་སྡུད་པ་དང་སྦྱར་བའི་
འགྲེལ་པ་དང་། སློབ་དཔོན་ཤཱནྟི་པས་སེང་བཟང་ལ་འགྲན་པའི་ཕྱིར་རྒྱན་ཉི་ཁྲི་
དང་སྦྱར་བའི་འགྲེལ་པ་སེང་བཟང་གི་ལེ་བརྒྱད་མ་མ་དག་ཅེས་ཟུར་ཟ་བའི་ཕྱིར་དག་ལྡན་ ཤེཪ་
ཕྱིན་ཏ་པའི་ནང་ན་བཞུགས་པ་དང༌། རྒྱན་བརྒྱད་སྟོང་དང་སྦྱར་བ་སྙིང་པོ་བརྒྱད་སྟོང་འགྲེལ་
ཆེན་ལ་སྙིང་པོ་མེད་ཅེས་ཟུར་ཟ་བའི་ཕྱིར། མཆོག་ཤེར་ཕྱིན་ཐ་པའི་སྟོད་དང་། ཡུམ་གསུམ་ཆར་
དང་སྦྱར་བ་ཤེར་ཕྱིན་གྱི་མན་ངག་ དོན་གསལ་ལ་མན་ངག་མེད་ཅེས་ཟུར་ཟ་བའི་ཕྱིར་སྟེ་ཡུམ་
དོན་སེམས་ཙམ་དུ་བཀྲལ་བའི་འགྲེལ་པ་གསུམ། སློབ་དཔོན་ཨ་བྷ་ཡ་ཀ་ར་
རྒྱན་བརྒྱད་སྟོང་དང་སྦྱར་བ་གནད་ཀྱི་ཟླ་འོད་ཤེར་ཕྱིན་ད་པའི་སྟོད་ན་བཞུགས། ཁ་ཆེའི་
པཎྜི་ཏ་བུདྡྷ་ཤྲཱི་ཛྙཱ་ནས་རྒྱན་བརྒྱད་སྟོང་དང་སྦྱར་བ་ཤེས་རབ་སྒྲོན་མེའི་ཕྲེང་བ་འདི་
ཤེར་ཕྱིན་ཏ་པའི་སྟོད་ན་བཞུགས་དང་སྡུད་པ་ཚིགས་སུ་བཅད་པའི་དཀའ་འགྲེལ་རྒྱན་ དང་
སྦྱར་བ་འདི་ཤེར་ཕྱིན་ཉ་པའི་ནང་བཞུགས། ཤཱནྟི་པའི་དངོས་སློབ་ཇོ་བོ་རྗེས་མཛད་པར་གྲགས་
པའི་ཤེས་རབ་ཀྱི་ཕ་རོལ་ཏུ་ཕྱིན་པའི་དོན་བསྡུས་སྒྲོན་མ་ ཤེར་ཕྱིན་ཐ་པའི་སྨད་ན་
བཞུགས། ཁ་ཆེའི་པཎྜི་ཏ་དྷརྨ་ཤྲཱིས་སྟོང་ཕྲག་བརྒྱ་པའི་རྣམ་བཤད་མངོན་རྟོགས་
-6-

ཤེས་ཕྱིན་མངོན་པར་རྟོགས་པའི་རྒྱན་གྱི་འགྲེལ་པ་ལེགས་བཤད་རྟ་ལྗང་དབང་པོ་ཞེས་བྱ་བ་བཞུགས།
རྒྱན་དང་མཐུན་པར་བཤད་པ་ཤེར་ཕྱིན་ཏ་པའི་སྨད་ན་བཞུགས་དང་། ཡང་མདོ་སྡུད་པ་
རྒྱན་དང་མཐུན་པར་བཤད་པ་མཛོད་ཀྱི་ལྡེའུ་མིག །པཎྜི་ཏ་དཔེ་རྙིང་དག་པོ་རྣམས་ན་པཎྜི་
ཏ་བྱམས་པས་མཛད་བྱ་བ་སྣང་སྟེ། དེ་ལྟར་ན། བྱམས་པའི་སྐད་དོད་མེེ་ཏྲི་ལ། སྨྲ་ཏིར་ནོར་བ་ཡིན་ནམ་
སེམས་སོ་ཞེས་བུ་སྟོན་གྱིས་གསུངས་སོ། །སྨྲེ་ཏི་ཛྙཱ་ན་ཀིརྟིས་ཡུམ་རྒྱས་པ་སྐོར་གསུམ་གྱི་དོན་
དང་མཐུན་པའི་རྒྱན་འགྲེལ་མངོན་རྟོགས་བརྒྱད་ཤེར་ཕྱིན་ཁ་པའི་སྨད་དུ་བསྟན་པ།
སློབ་དཔོན་ཀུ་མཱ་ར་ཤེར་ཕྱིན་ཉ་པའི་ནང་ན་བཞུགས། ཤྲཱི་བྷ་དྲས་ཤེར་ཕྱིན་དོན་བསྡུས་
རྣམས་ ཏེ་བསྟན་འགྱུར་གྱི་ཁྲོད་ན་རྒྱན་དང་སྦྱར་བའི་འགྲེལ་པ་ཉི་ཤུ་རྩ་གཅིག་ཙམ་ཡོད་དོ། །དང༌།
དོན་གསལ་གྱི་འགྲེལ་བཤད་ལ། ཇོ་བོ་རྗེའི་སྔ་མ་གསེར་གླིང་པ་ཆོས་ཀྱི་གྲགས་པས་
འགྲེལ་བཤད་རྟོགས་པ་དཀའ་བའི་སྣང་བ་ ཤེར་ཕྱིན་ཇ་པའི་ནང་ན་བཞུགས། སློབ་དཔོན་
ཡུལ་བཻ་ད་ལར་སྐུ་འཁྲུངས་པ། ཆོས་ཀྱི་བེེརླ་པའི་སྔ་མ་འདུལ་བ་རྒྱ་ཆེར་འགྲེལ་མཁན་བཤེས་
གཉེན་གྱིས་འགྲེལ་བཤད་ཤེར་ཕྱིན་ཉ་པའི་སྟོད་ཚིག་རབ་ཏུ་གསལ་བ། ཤེས་རབ་
མཁས་པ་སྒོ་དྲུག་གི་ནང་ཚན་ནུབ་སྒོ་སྲུང་བ་འབྱུང་གནས་བློ་གྲོས་ཀྱིས་འགྲེལ་
བཤད་ཤེར་ཕྱིན་ཇ་པའི་སྨད་ནུབ་ཀྱི་སྒོ་གླེགས། སློབ་དཔོན་རཏྣ་ཀིརྟིས་འགྲེལ་བཤད་
གྲགས་ཤེར་ཕྱིན་ཉ་པའི་སྨད་པའི་ཆ། སློབ་དཔོན་ཀུན་ལེན་དྲས་འགྲེལ་བཤད་དེ་
ལྔའོ། །
བསྟན་འགྱུར་ནང་གི་ཤེར་ཕྱིན་གྱི་སྐོར་གླེགས་བམ་ཀ